**SISTEMATSKI PREGLED DJETETA PRIJE UPISA U PRVI RAZRED OSNOVNE ŠKOLE U SDŽ**

**UPUTE ZA PROVEDBU**

Tim školske medicine će „Upute za roditelje“ proučiti i proslijediti osnovnim školama koje su u njegovoj nadležnosti da ih stave na web stranice škole. Prije prosljeđivanja školi, u uputi treba napraviti slijedeće izmjene:

* staviti broj telefona i e-pošte za narudžbu, 7 radnih dana kroz koje će naručivanje biti moguće, točne sate kad mogu nazvati na narudžbu po danima, da ne zovu u drugu smjenu koja će biti opterećena svojim narudžbama.
* ostaviti podatke o svom timu, a podatke o ostalim timovima izbrisati

Radno vrijeme školske ambulante je od 7 do 21 h te jednu subotu u mjesecu 5 sati. Subotom se može raditi sve ono što se radi i ostalim radnim danima.

Kao što je navedeno u „Uputama za roditelje“, vrijeme naručivanja za pregled za jutarnju smjenu je od 7 do 8 h i 12 do 13 h, a za popodnevnu smjenu od 14 do 15 h te od 19:30 do 20:30 h.

Provjetravanje prostorija i dezinficiranje radnih površina i kvaka između dvije smjene će se provoditi od 13 do 14 h.

Popis dokumentacije koju roditelji trebaju dostaviti e-poštom 3 dana prije termina pregleda, a koju je potrebno pregledati prije dolaska djeteta na pregled kako bi se upoznali s djetetovim stanjem i procijenili postoji li potreba opsežnijeg pregleda i redefiniranja termina narudžbe:

* Upitnik s anamnestičkim podacima koji ispunjava roditelj (Upitnik za roditelje u prilogu)
* Ispis iz pedijatrijskog kartona i ispis cijepljenja iz pedijatrijskog kartona (tražili smo ispis iz kartona jer smatramo da je to potrebno za donošenje odgovorne odluke o daljnjem cijepljenju djece)
* Dodatna dokumentacija ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju, mišljenje predškolske ustanove o razvojnim aspektima djeteta ovisno o kronološkoj dobi)

**PREGLED**

* Za vrijeme pregleda djelatnici obavezno nose kompletnu uniformu, masku, rukavice za svakog pacijenta i zaštitu za oči (naočale ili vizir).
* Predviđeno je da **dnevno pregledamo 5 djece** kako bi se izbjegao istovremeni boravak više djece u istoj prostoriji. Timovi koji rade sami u ambulanti ili na terenu (također u jednoj smjeni) mogu raditi duže i obraditi još eventualno jedno dijete više.

Po ulasku u ordinaciju roditelj medicinskoj sestri predaje ispunjene „Izjave o mogućem riziku zaraze SARS-CoV-2 virusom“ za sebe i dijete. Nakon toga se djetetu i pratnji mjeri temperatura - febrilni i s respiratornim tegobama neće biti primljeni, već će naknadno dobiti drugi termin. Prije ulaska u ordinaciju obavezna je dezinfekcija ruku.

* dijete u ordinacije ulazi samo, iznimno s roditeljem koji se u tom slučaju smješta na udaljenost od zdravstvenog osoblja

**Sestrinski dio pregleda**

* treba se osigurati da dijete test „Crtež čovjeka i precrtavanje likova“ radi samostalno (bez pomoći roditelja), ali fizički što udaljeniji od medicinske sestre (uz obaveznu prethodnu dezinfekciju stola i olovke).
* mjerenje tjelesne mase i tjelesne visine te ispitivanje vida na daljinu.

(ukupno trajanje oko 7-10 min)

**Liječnički dio pregleda**

* potpuni fizikalni pregled
* procjena zrelosti u skladu s obrascem koji imamo za pregled za upis u školu
* u slučaju potrebe izdavanje e- uputnice

(ukupno trajanje oko 20 min)

**Ciijepljenje protiv ospica, zaušnjaka, rubeole i poliomijelitisa (MPR+IPV)**

(ukupno trajanje oko10 min)

Sjedenje u čekaonici nakon cijepljenja oko 10-15 min. Za to vrijeme se provjetravaju prostorije, dezinficiraju radne površine i kvake te mijenja podloga na krevetu za pregled.

**DOKUMENTACIJA**

* U papirnatu formu zdravstvenog kartona djeteta pisati tijekom pregleda. U Complete Prevention aplikaciju naknadno (dio je moguće i prethodno).
* Zubna putovnica te probiri na sideropeniju i proteinuriju provesti će se na jesen ukoliko epidemiološka situaciju bude dozvoljavala.

Pregled je moguće i poželjno ponoviti po početku nastave ukoliko u pojedinog djeteta nismo imali

dovoljno elemenata za procjenu djetetovih stvarnih potreba, a polaskom u školu su primijećeni neki

deficiti u funkcioniranju.

Tijekom prvog polugodišta, uputno je napraviti dodatnu timsku sintezu (osim one u drugom

polugodištu) kako bi se stekao uvid u funkcioniranje djece.

Ne zaboravimo da su djeca s većim i udruženim teškoćama nebrojeno puta pregledavana, vještačena

i rehabilitirana. Budimo stručni i pregled za djecu s teškoćama vremenski i sadržajno prilagodimo

potrebama procjene njihova zdravstvenog statusa, ali pritom ne ugrožavajući dobrobit djeteta.